Diari Oficial de la Generalitat Valenciana


Sumari del DOGV 6245, del 14-04-2010 (2010/3857)

RESOLUCIÓ de 6 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria de Solidaritat i Ciutadania i el Col·legi Oficial d'Economistes de Valencia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3857


Data del document
:   06-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Solidaritat i Ciutadania
    * col·legi professional
    * cooperació administrativa
    * integració dels migrants

RESOLUCIÓ de 6 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria de Solidaritat i Ciutadania i el Col·legi Oficial d'Economistes de Valencia.  
 [2010/3857]  
La Generalitat, a través de la Conselleria de Solidaritat i Ciutadania i el Col·legi Oficial d'Economistes de Valencia han subscrit, després de la tramitació prèvia reglamentària, el 8 de febrer de 2010, un conveni marc de col·laboració.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0491/2010, i que figura com a annex d'aquesta resolució.  
València, 6 d'abril de 2010.- El director general del Secretariat del Consell: Ángel Mompó Romero.  
Conveni marc de col·laboració entre la Conselleria de Solidaritat i Ciutadania de la Generalitat valenciana i el Col·legi Oficial d'Economistes de València  
València, 8 de febrer de 2010  
Reunits  
D'una part, el conseller de la Conselleria de Solidaritat i Ciutadania de la Generalitat Valenciana, segons Decret 20/2009, de 3 de novembre, del President de la Generalitat, autoritzat per a la firma d'este conveni per acord del Consell, de 30 d'octubre de 2009.  
I d'una altra, Leopoldo Pons Albentosa, en nom i representació del Col·legi d'Economistes de València, amb domicili social al carrer Taquígraf Martí, 4, 3ª de València, CIF A9641159X, en qualitat de degà president del mateix.   
Les dos parts es reconeixen capacitat mútua per a obligar-se a través d'este instrument i  
Exposen  
I. La Generalitat, en compliment del que establixen els articles 1.3, 9.4, 49 i 62.3 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, i també la protecció i ajuda d'immigrants. Així mateix, té com a objectiu el foment de la participació ciutadana en els assumptes públics i de la cooperació al desenrotllament amb els països menys desenrotllats.   
II. La Conselleria de Solidaritat i Ciutadania, d'acord amb el que establix el Decret 12/2009, de 27 d'agost, del president de la Generalitat, pel qual es determinen les Conselleries en què s'organitza l'administració de la Generalitat, té assignades les competències en matèria d'immigració, participació ciutadana i cooperació al desenrotllament, i és el màxim òrgan encarregat de la direcció i execució de la política del Consell en estes matèries, de conformitat amb el que establix el Decret 207/2009, de 13 de noviembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania.  
III. Que el Col·legi d'Economistes de València és una Corporació de Dret Públic emparada per la Llei i reconeguda per l'Estat, amb personalitat jurídica pròpia i capacitat plena per al compliment dels seus objectius, que es regix pels seus Estatuts, per la legislació vigent en matèria de Col·legis Professionals i per les disposicions generals que regulen la professió d'Economista.   
IV. Que l'oportunitat i conveniència de subscriure este Conveni es fonamenta en la necessitat de donar suport a la participació del Col·legi d'Economistes de València, en les actuacions d'interés social que afavorisquen la integració de la població immigrant i la participació ciutadana en els assumptes públics en l'àmbit de la Comunitat Valenciana, i també la cooperació al desenrotllament amb els països menys desenrotllats.   
Per tot això que s'ha exposat anteriorment, les dos parts acorden firmar este conveni amb les següents  
Clàusules  
Primera. Objecte del conveni marc  
L'objecte d'este conveni és establir el marc de col·laboració entre la Conselleria de Solidaritat i Ciutadania i el Col·legi d'Economistes de València per a la realització d'actuacions dins de l'àmbit d'activitat i de les competències del propi Col·legi, que tracten de fomentar la integració social dels immigrants, amb la finalitat d'augmentar la sensibilització social davant d'este col·lectiu; fomentar la participació ciutadana, tant a nivell individual com a través d'entitats socials; i col·laborar en l'àmbit de la cooperació al desenrotllament.  
Segona. Àmbit d'aplicació del conveni marc  
Els àmbits de col·laboració entre la Conselleria de Solidaritat i Ciutadania i el Col·legi d'Economistes de València, que es desenrotllaran i concretaran posteriorment, són, entre d'altres, els següents:  
1. Col·laboració en la implementació del Programa Voluntari de comprensió de la societat valenciana "Escola d'Acollida" impulsat per la Conselleria de Solidaritat i Ciutadania a través de la Llei 15/2008 de 5 de desembre, de la Generalitat, d'Integració de les Persones Immigrants a la Comunitat Valenciana, mitjançant l'elaboració, si és el cas, del material d'este programa en les matèries que puguen afectar les seues competències, i la promoció entre els seus col·legiats d'accions de voluntariat per donar a conéixer el contingut d'este programa.   
2. Realització d'actuacions conjuntes els destinataris de les quals siguen el col·lectiu d'empresaris i professionals immigrants que es troben a la Comunitat Valenciana.  
Tercera. Desenrovolupament del conveni marc  
La Conselleria de Solidaritat i Ciutadania pot contribuir al finançament de les activitats del Col·legi d'Economistes de València dirigides a la realització de les actuacions assenyalades en la clàusula anterior, d'acord amb les seues disponibilitats pressupostàries.   
La col·laboració financera de la Generalitat, a través de la Conselleria de Solidaritat i Ciutadania, s'instrumentarà, si és el cas, a través de convenis específics o resolucions nominatives del conseller de Solidaritat i Ciutadania, en les quals s'especificaran i concretaran les aportacions financeres i les obligacions que per al Col·legi d'Economistes de València es deriven per la percepció de fons públics, d'acord amb la normativa reguladora de les subvencions públiques.   
Els compromisos financers anuals que se'n deriven, estaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.   
Quarta. Programes, projectes i accions  
El Col·legi d'Economistes de València desenrotllarà les seues actuacions, en la participació dels programes, projectes i accions d'integració social de les persones immigrants en què intervinga, d'acord amb els principis i l'essència de la norma de referència anteriorment esmentada.  
Cinquena. Inclusió de la imatge gràfica  
En tots els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts.   
Sisena. Coordinació  
El Col·legi d'Economistes de València, conseqüent amb les polítiques que comporta la dinàmica de gestió per a possibilitar la inserció social de la població immigrant, realitzarà les actuacions descrites en el este instrument jurídic davall la coordinació de la Conselleria de Solidaritat i Ciutadania.  
Setena. Comissió mixta de seguiment  
S'establix una Comissió Mixta de seguiment d'este instrument, amb la finalitat de determinar el contingut dels projectes que cal abordar en l'exercici corresponent. Aquesta comissió estarà integrada per un representant de la Conselleria de Solidaritat i Ciutadania i un representant del Col·legi d'Economistes de València, que es reuniran, almenys, dues vegades l'any.  
Huitena. Efectivitat i vigència del conveni marc  
Este conveni tindrà una vigència d'un any comptador des de la data de la seua firma, i es considerarà prorrogat automàticament si qualsevol de les parts no ho denuncia amb un mes d'antelació.  
I en prova de la seua conformitat, subscriuen aquest conveni marc, en triple versió i a un sol efecte en el lloc i data indicats més amunt.  
El conseller de Solidaritat i Ciutadania  
Rafael Blasco Castany  
El degà president del Col·legi d'Economistes de València  
Leopoldo Pons Albentos